Ako sa vyvíjal svet X-Men? (Timeline najdôležitejších udalostí)
Máme za sebou 5. diel X-Men, 7. film z X-Men univerza ako takého a po všetkých tých udalostiach prišiel správny čas ukázať si celkový timeline, teda časovú os filmov.
V prípade že problémy pretrvávajú, kontaktuj prosím administrátora.
V prípade že problémy pretrvávajú, kontaktuj prosím administrátora.
Ako sa vyvíjal svet X-Men? (Timeline najdôležitejších udalostí)
Máme za sebou 5. diel X-Men, 7. film z X-Men univerza ako takého a po všetkých tých udalostiach prišiel správny čas ukázať si celkový timeline, teda časovú os filmov.
V prípade že problémy pretrvávajú, kontaktuj prosím administrátora.
V prípade že problémy pretrvávajú, kontaktuj prosím administrátora.
X-Men sú už medzi filmovými fanúšikmi či samotnými komiksovými fanboymi veľmi známym pojmom. Fox nás už 14 rokov zásobuje plejádou snímok o mutantoch, na ktorých čele stojí Hugh Jackman ako Wolverine. Máme za sebou celkovo 7 filmov, 5 o X-Men ako takých a 2 samostatné snímky pre Wolverina. Za ten čas sa na plátne aj mimo neho stalo kopec dôležitých aj menej dôležitých udalostí, ktoré si dnes zhrnieme na podrobnej timeline, čiže časovej osy udalostí tohto univerza. Vopred upozorňujem, že nie všetky udalosti či fakty sa vzťahujú aj na originálne príbehy z komiksov, sú teda upravené pre filmové univerzum. V celom článku samozrejme nájdete aj spoilery.
Bryan Singer si svoj svet X-Men buduje s náramnou opatrnosťou a snahou vytvoriť niečo veľkolepé. Možno aj preto sme sa na konci Days of Future Past dočkali scény s prvým mutantom vôbec, Apocalypsom aka En Sabah Nur (Prvý). Jedná sa o vôbec prvého mutanta na Zemi, ktorý sa narodil približne 3000 rokov pred Kristom a rýchlo si v Egypte zotročil všetko, na čo mu oko dopadlo. Samozrejme sa mu to nechcelo robiť samému, a tak si zabookoval 4 jazdcov apokalypsy, ktorých členov pravidelne obmieňal. Pre zmienku stojí, že mu napríklad slúžili aj Wolverine či Hulk. Viac tu.
Johnovi a Elizabeth Howlettovým sa v dnešnej Kanade roku 1832 narodil James Howlett (Wolverine).
Roku 1845 (Wolverine mal 13 rokov) prišiel Logan Thomas a jeho syn Victor Creed (Sabretooth) na pozemok Howlettových, kde Logan zabil Johna (otca, viď vyššie). Wolverinovi (Jamesovi) sa prvýkrát spomedzi hánok vysunuli drápy, následne nimi zabil Logana, ktorý mu pred smrťou povedal, že bol jeho biologický otec. James uniká mimo domova, no Victor ho chytí a navzájom si sľúbia, že od dnes sa ako bratia navždy budú ochraňovať.
Fanúšikom a znalcom Wolverina či X-Men celkovo sa film X-Men Origins: Wolverine páčil len veľmi málo, keďže vytýčil mnoho nepresných a skreslených faktov a pošliapal tak aj obľúbené postavy (to, čo spravili s Deadpoolom bolo jednoducho na facku).
Wolverine a Sabretooth spolu bojujú za Sever v American Civil War (12. apríl 1861 – 10. máj 1865).
Prvá svetová vojna (6. apríl 1917 - 11. november 1918).
Druhá svetová vojna (7. december 1941 - 2. september 1945)
Len 12-ročný Erik Lensherr (Magneto) je v jednom z koncentračných táborov v Poľsku oddelený od svojej matky, čo vyústi v prvé náznaky jeho sily. Týchto nezvyčajných a vtedy strašidelných schopností si všimne Sebastian Shaw, ktorý sa rozhodne využiť ich v jeho prospech. Zabije Magnetovu matku, aby tak uvoľnil jeho hnev, čo malo za následok aj uvoľnenie jeho pravej sily (1944).
12-ročný Charles Xavier (Professor X) a 10-ročná Raven Darkholme (Mystique) sa stretávajú a začínajú tak svoje dlhoročné priateľstvo. (1944).
Wolverine zachraňuje pri výbuchu atómovej bomby v Nagasaki dôstojníka Ichirō Yashidu, ktorý sa mu neskôr na staré kolená aj patrične "odvďačí" (9. august 1945).
Konečne nasledujú udalosti First Class, teda Prvej triedy, ktorá je s X-Men 2 a X-Men: Days of Future Past najlepšími filmami série. Xavier a Erik (Professor X a Magneto) sa prvýkrát stretávajú a spolu so CIA vytvárajú Divíziu X, špeciálny útvar mutantov. Xavier pomáha zosilniť Erikovi schopnosti a učí ho ovládať sa. Wolverine doslovne vyfakuje žiadosť Magneta a Professora X (The Most Legendary Cameo), Erik zabíja Shawa, Mystique mení strany, Xavier sa kvôli Erikovi dostane na kolieska invalidného vozíka, pričom mutanti zabraňujú tretej svetovej vojne (1962).
Zaujímavosť: V originálnych X-Men Xavier tvrdil Loganovi, že s Magnetom sa poznajú už od svojich 17. V skutočnosti sa poznajú až od veku 30 rokov. Buď Xavier Loganovi klamal, aby ho uistil o vskutku dobrom, hlbokom a dlhotrvajúcom priateľstve medzi nimi alebo sa tu Singer len kopol, čo sa mu dá odpustiť. Vedzte, že Bryan Singer natočil len X-Men, X-Men 2 a Days of Future Past, takže za chyby, sporné momenty či tvrdenia ako aj udalosti, ktoré zapríčinili veľký chaos v sérii (X3) fakt nemôže. Days of Future Past, ktorý tak neguje (hlavne a vďakabohu) udalosti X3 a aj The Wolverine tak príde ako vítaným a skvelým spôsobom, ako nakopnúť sériu a nevrhnúť tak divákov do úplného chaosu.
Nie príliš svetlý moment pre Magneta, kedy je 22. novembra (1963) obvinený z vraždy Johna F. Kennedyho. Guľka letiaca poza roh budovy jasne naznačovala film Wanted, že je to jeho práca. Magneto je uväznený hlboko pod Pentagonom. V Days of Future Past ale Erik Xavierovi tvrdí, že sa Kennedyho snažil zachrániť (hoci neviem ako), keďže bol údajne tiež mutant.
33-ročný Charles Xavier otvára školu pre mimoriadne nadané deti. V skutočnosti ale ide o známu školu pre mutantov, ktoré sa tu môžu cítiť nanajvýš v bezpečí a môžu tu vylepšovať svoje schopnosti (1965).
Bolivar Trask vyvíja umelé končatiny (1967), aby len o 5 rokov neskôr pracoval a úradom prezidenta Nixona. Celé je to ale popreté a záznam zo stretnutia dosť nevhodného spojenectva je vymazaný.
Wolverine šukajúci ochraňujúci dcéru mafiánskeho bossa v dobe, kedy je v plnom prúde vojna vo Vietname. Ďalšia nedokonalosť, za ktorú Singer nemôže, keďže v X-Men Origins: Wolverine bojoval Logan po boku Victora aj vo vietnamskej vojne. Pravdepodobne sa ale len na určité obdobie rozdelili. Professor X a Beast sú poslední členovia prvej skupiny X-Men na americkej pôjde, kedže väčšina mutantov (vrátane Havoka) musela rukovať (1973).
Tu sa nám začína alternatívna minulosť/prítomnosť/budúcnosť, kedy Wolverinova myseľ z roku 2023 začína robiť výrazné rozdiely v minulosti. Mnoho vecí sa teda nestalo alebo sa stali úplne inak, o čo sa určite bude opierať aj ďalší film, X-Men: Apocalypse. Mystique a jej prvá (ne)vražda na mierových dohodách v Paríži, kedy si to odniesol Bolivar Trask, čo malo za následok začiatok boja proti mutantom, ktorých hrozbu Trask už dlho avizoval. Mystique totižto našla správy z pitvy jej kamarátov/mutantov. Trask skúmal telá mutantov s menami Angel Salvadore, Azazel, Banshee a Riptide, ktorí sa objavili vo First Class. Najmä nevyužitý potenciál Azazela zamrzí, ale aspoň ich Singer odpratal zo scény bez zbytočných a nezmyselných naťahovačiek. (Január 1973).
Mnohé zo schopností študovaných mutantov zrejme Trask aj použil vo svojom projekte Sentinels, ktorí mali v budúcnosti schopnosti meniť sa a adaptovať svoje fyzické atribúty podľa potreby. Napríklad dokázali nabrať diamantový zovňajšok Emmy Frost.
Trask Industries oznamujú začiatok programu Sentinel Mark 1 (1973).
Logan (Wolverine) a Victor (Sabretooth) sa znova spojili a boli aktívni vo Vietname, kde ich pred popravou zachránil už starší William Stryker (ten, ktorý uväznil Mystique po tom, ako zavraždila Bolivara Traska). Ďalší z nedostatkov filmu Origins, kedy Stryker v priebehu dvoch rokov extrémne zostarol. Victora aj Logana tak pripája k svojmu súkromnému Team X (1974).
Pietro Maximoff (Quicksilver) a jeho zlomenie svetového rekordu v behu. Vďaka Traskovým technológiám sa začala odhaľovať mutantská časť športovcov a navždy im bolo zakázané účastniť sa profesionálnych športových podujatí (1977).
Team X tvoria Wade Wilson, William Stryker, Victor Creed, James Howlett, John Wraith, Fred Dukes, Chris Bradley, a David North. Po poslednej misii, ktorá mala znamenať získanie Adamantia, je Wolverine znechutený neľudskosťou členov tímu X a opúšťa ich, pričom začína používať novú identitu, priezvisko svojho biologického otca - Logan (1979).
Magneto a Professor X (obaja 49-roční) sa znova spriatelili, aby spoločne rekrutovali Jean Grey, silnú mutantku, ktorú museli naučiť ovládať svoje schopnosti, pre dobro všetkých. Zdá sa, že Xavier začal opäť brať (zlepšené) lieky od Hanka, ktorú mi dovoľujú chodiť. Jean súhlasí s odchodom do Xavierovej školy, teda pod jeho ochranné krídla a stáva sa tak prvým mladším mutantom z originálnej trilógie, pričom dnes už vieme, že sa stala najsilnejším žijúcim mutantom. Pravdepodobne sa ale na Apocalypsa určite nebude chytať, najmä nie jej mladšiu verzia, ktorú by sme mohli vidieť rovnako ako mladšiu verziu Scotta, teda Cyclopsa (1981).
Výbuch v Černobyle mal za následok obrovský výkyv vo vývine génov mutantov. Narodil sa Piotr Rasputin aka Colossus (1986).
Logan sa rozhodne podstúpiť operácii, projektu Weapon X, kedy je jeho kostra pokrytá adamantiom, aby sa tak stal extrémne odolným. Ako jediný na planéte zrejme dokáže prežiť tento zákrok a po ňom sa stáva náramne silnejším. Chcel zosilnieť kvôli pomste svojmu bratovi, Victorovi. Ten zabil Kaylu (Silver Fox - Loganova láska z Kanady) na jeho narodeniny a taktiež vyvraždil kopec jeho kolegov z Team X. Je zrodený Deadpool (avšak vieme v akej podobe, no proste kentus), avšak toho zabíja Logan spolu s Victorom. Stryker triafa Wolverina adamantiovými nábojmi do hlavy a ten tak stráca pamäť. Xavier sa objavuje na ostrove Three Mile aby zachránil mladých mutantov a priviedol ich do svojej školy. Medzi mladíkmi je aj Cyclops či Emma Frost (1987).
FBI v spolupráci s Trask Industries začína bojovať proti kriminálnikom a mutantom pomocou evidovania ich DNA. Trask Industries ale tajne získava ich DNA a zoznamy mutantov predáva rôznym štátom na svete (1989).
Veľká reforma Južnej Afriky, ktorá prilákala davy mutantov, keďže národom sa nieslo heslo porozumenia a rovnosti medzi všetkými (1991).
Choroba šialených kráv vôbec nebola taká, akú ju poznáme. Trask Industries až príliš skoro chcelo liečiť X-Gény, čo sa im nepodarilo. Testovanie na zvieratách nezabralo, pričom nákaza sa šírila rýchlo a zapríčinila už spomínanú chorobu šialených kráv (1996).
Warren Worthington III aka Angel sa v mladosti pokúša odrezať si narastené krídla, čo je príčina X-Génov. Jeho otec, bohatý podnikateľ využije zdroje firmy, aby nakopol hľadanie lieku proti X-Génom (1997).
Americká vláda v roku 2001 požiada Trask Industries, aby postavila akýsi ústav pre extrémne nebezpečných mutantov. Väznica je nazvaná Guantanamo Bay Mutant Detention Center.
Týmto by som ukončil prvú časť nášho timelinu. Udalostí a informácií je kvantum, takže sa nemusíte báť, že v druhom a zároveň poslednom diele nebudeme mať čo riešiť. Začneme s udalosťami prvých X-Men filmov a pozrieme sa, čo predchádzalo udalostiam Days of Future Past. Ste zvedaví, ako umrel Beast?
X-Men, ako aj iným komiksovkám a filmom/seriálom sa venujeme na Filmkulte, tak sa k nám neváhajte pridať.
Sleduj Voyo kedykoľvek a kdekoľvek.SLEDUJ VOYOVyskúšať na 7 dní zadarmo
V prípade že problémy pretrvávajú, kontaktuj prosím administrátora.
V prípade že problémy pretrvávajú, kontaktuj prosím administrátora.